Source: http://kirkkonummi.cloudnc.fi/fi-FI/Toimielimet/Suomenkielinen_varhaiskasvatus_ja_opetusjaosto/Kokous_2592018/Suomenkielisen_varhaiskasvatus_ja_opetus(16946)
Timestamp: 2019-09-15 10:40:42+00:00

Document:
Suomenkielisen varhaiskasvatus- ja opetusjaoston esitys vuoden 2019 talousarvioksi ja vuosien 2020-2021 taloussuunnitelmaksi | Kirkkonummi
Suomenkielisen varhaiskasvatus- ja opetusjaoston esitys vuoden 2019 talousarvioksi ja vuosien 2020-2021 taloussuunnitelmaksi
Suomenkielinen varhaiskasvatus- ja opetusjaosto, kokous 25.9.2018
§ 51 Suomenkielisen varhaiskasvatus- ja opetusjaoston esitys vuoden 2019 talousarvioksi ja vuosien 2020-2021 taloussuunnitelmaksi
Suomenkielinen varhaiskasvatus- ja opetusjaosto, 22.8.2018
Kunnanhallitus 21.5.2018 § 179
Juha Hörkkö, talousjohtaja ja Esa Lindell, controller
juha.horkko@kirkkonummi.fi ja esa.lindell@kirkkonummi.fi
Vuoden 2019 talousarvion ja vuosien 2020-21 taloussuunnitelman valmistelu käynnistetään edellisen vuoden tapaan suunnitteluohjeella. Sen mukaan toimielinten talousarvioesitykset on laadittava seuraavien reunaehtojen mukaisesti eli niiden on pohjauduttava:
Kuntastrategiaan ja sitä toteuttaviin elinvoima- ja hyvinvointiohjelmiin
Väestösuunnitteeseen (6/2018)
Suoritemääriin, joista esitetään toteutumat vuodelta 2017 ja ennusteet vuosille 2018 - 2021
Kuluttajahintaindeksi +1,4 % toteumatilanteeseen 6/2018 nähden (sovelletaan muihin kuin palkkamenoihin)
Henkilöstökulut: palkansaajien ansiotasoindeksi +3,0% 2019 (kunta-alan sopimus 1.2.2018 – 31.3.2020)
Sisäiset palvelut tilausvolyymimuutosten ja edellä mainittujen indeksimuutosten mukaisesti
HSL liikelaitos ja HUS kuntayhtymä, jotka ovat erikseen sitovia määrärahoja, varataan määräraha ko. sidosryhmiltä saadun kustannusarvion mukaisena.
Toimintakatteen kasvu edellä mainitut indeksit huomioiden ei saa ylittää verorahoituksen kasvuarvioprosenttia.
Mahdollisista lainsäädäntömuutoksista aiheutuvat muutokset tulee huomioida talousarvioesityksiä laadittaessa.
Talousarvion laadinnan aikataulu:
Kunnanvaltuuston lähetekeskustelu 28.5.2018
Toimielinten ehdotukset 5.10.2018 mennessä
Kunnanjohtajan talousarvioesitys kunnanhallituksessa 5.11.2018
Valtuusto, veroprosentit 12.11.2018
Valtuuston talousarviokäsittely 15.12.2018
Esittelijä: Tarmo Aarnio, kunnanjohtaja
antaa toimialoille ja tytäryhteisöille edellä selostusosassa todetun suunnitteluohjeen vuoden 2019 talousarvion ja taloussuunnitelman 2020 - 2021 laatimista varten
esittää kunnanvaltuustolle talousarvion valmistelun käynnistämiseksi lähetekeskustelua 28.5.2018
tarkistaa pöytäkirjan tämän pykälän osalta kokouksessa.
Esittelijä teki seuraavan lisäyksen pohjaehdotukseen: kohtaan 2 lisätään lause ......ja joulukuun valtuuston kokouksen pitämistä 15.12.2018 aiemmin päätetyn 17.12.2018 sijasta. Tällöin päätösehdotus kokonaisuudessaan on seuraava:
esittää kunnanvaltuustolle talousarvion valmistelun käynnistämiseksi lähetekeskustelua 28.5.2018 ja joulukuun valtuuston kokouksen pitämistä 15.12.2018 aiemmin päätetyn 17.12.2018 sijasta
Hanna Haikonen teki seuraavan lisäysehdotuksen: "Lisätään talousarvioon 2016 ja 2017 toteumat taustatiedoksi ja seurannan kannalta helpommin käytettäväksi käsittelyssä". Timo Haapaniemi kannatti ehdotusta, ja se hyväksyttiin yksimielisesti.
Muutetun ehdotuksen mukaisesti lisäyksellä, että lisätään talousarvioon 2016 ja 2017 toteumat taustatiedoksi ja seurannan kannalta helpommin käytettäväksi käsittelyssä.
Suomenkielinen varhaiskasvatus- ja opetusjaosto 22.8.2018
Suomenkielinen varhaiskasvatus- ja opetusjaoston vastuulle kuuluvat talousarviossa suomenkielisen varhaiskasvatuksen ja opetustoimen palvelut. Jaoston toimintakatteen (jaostolle talousarvion käyttötalousosassa kohdennettavien tulojen ja menojen erotus) loppusumma oli vuoden 2017 tilinpäätöksessä 57,4 milj. euroa ja vuoden 2018 talousarviossa 57,7, milj. euroa.
Toimielimen vuoden 2019 talousarvioesityksen määrärahatarvetta nostaa sisäisten vuokrien määräytymisperusteiden muutosesitys kustannusvaikutukseltaan noin 3,2 milj. € eli noin 47 %, joka on noin 5,7 prosenttia toimielimen kokonaisbudjetista ja jota ei tarvitse kattaa muista menoista.
Suomenkielinen varhaiskasvatus- ja opetusjaosto päättää merkitä kunnanhallituksen päätöksen 21.5.2018 § 179 tiedoksi sekä käsitellä vuoden 2019 talousarvioehdotuksen ja vuosien 2020-2021 talousarviosuunnitelmat jaoston kokouksessa 12.9.2018.
Talousarvioesityksen laadinnassa on otettu huomioon kunnanhallituksen 21.5.2018 hyväksymät reunaehdot, joka sisälsi mm. väestömäärien muutosvaikutuksen toimintaan, yleisen palkkaratkaisun mukaiset korotukset henkilöstömenoihin ja muiden menojen sallitut indeksimuutokset vuoden 2018 talousarvion toteumaennusteeseen nähden.
Talousarvioesityksessä on oman otsikon alla todettu reunaehdoista poikkeavat muutokset talouteen. (mahdolliset leasingvaltuuden lisäykset tulee todeta tässä kohdassa ja varata tarvittava määräraha vuokriin)
Henkilöstölisäyksistä ja –muutoksista sekä investoinneista on esitykset omina liitteinään.
Suomenkielinen varhaiskasvatus- ja opetusjaosto päättää esittää kunnanhallitukselle ja edelleen kun­nan­val­tuus­tol­le suomenkielisen varhaiskasvatus- ja opetusjaoston vuoden 2019 talousarvion ja vuosien 2020–2021 ta­lous­suun­ni­tel­man liitteiden mukaisesti.
Keskustelun aikana jäsen Susan Honka esitti, että kotihoidon tuen kuntalisä pidetään ennallaan siten, että kustannusvaikutus 270.000 euroa tulee esitetyn talousarvion lisäksi. Puheenjohtaja Erkki Majanen kannatti Hongan muutosehdotusta.
Jäsen Outi Saloranta-Eriksson kannatti esittelijän ehdotusta.
Puheenjohtaja julisti keskustelun päättyneeksi ja totesi, että on tehty kannatettu muutosehdotus, joten asiasta on äänestettävä siten, että ne, jotka kannattavat viranhaltijan pohjaehdotusta äänestävät JAA ja ne, jotka kannattavat Susan Hongan muutosehdotusta äänestävät EI.
Sähköisesti toimitetussa äänestyksessä annettiin 3 JAA -ääntä (Johanna Fleming, Outi Saloranta-Eriksson ja Pekka Sinisalo) sekä 4 EI -ääntä (Susan Honka, Nina Serow, Vesa Tarkkanen ja Erkki Majanen).
Puheenjohtaja totesi, että Susan Hongan muutosehdotus oli voittanut äänestyksen ja se lisätään päätökseen. Valtuutettiin valmistelijat tekemään liitteeseen tekniset korjaukset.
Suomenkielinen varhaiskasvatus- ja opetusjaosto päättää esittää sivitys- ja vapaa-aikalautakunnan kautta kunnanhallitukselle ja edelleen kun­nan­val­tuus­tol­le suomenkielisen varhaiskasvatus- ja opetusjaoston vuoden 2019 talousarvion ja vuosien 2020–2021 ta­lous­suun­ni­tel­man muuttuneiden liitteiden mukaisesti (muutos: kotihoidon tuen kuntalisä pidetään ennallaan).
Controller Esa Lindell oli läsnä kokouksessa tämän pykälän esityksen aikana ja varhaiskasvatuksen johtaja Anu Vesiluoma sekä opetustoimen johtaja Leila Kurki olivat kokouksessa läsnä tämän pykälän käsittelyn aikana.
Äänestys:Pohjaehdotus JAA
Susan Hongan ehdotus EI
Jaa 3 kpl 43%
Outi Saloranta-Eriksson, Pekka Sinisalo, Johanna Fleming
Ei 4 kpl 57%
Susan Honka, Vesa Tarkkanen, Nina Serow, Erkki Majanen
SVOJ 25.9.2018_Esittelijän ehdotus_Liite_talousarvioehdotus_2019-2021 1.2.pdf.pdf (pdf, 378 kt)
SVOJ 25.9.2018_Liite_uudet vakanssit_2.pdf.pdf (pdf, 223 kt)
SVOJ 25.9.2018_Liite_Virkojen ja toimien esitys TA 2019_4.pdf.pdf (pdf, 92 kt)
SVOJ 25.9.2018_Liite_investoinnit_5.pdf.pdf (pdf, 181 kt)
SVOJ_25.9.2018_Hyväksytty_Liite_talousarvioehdotus 2019-2021_1.3.pdf.pdf (pdf, 466 kt)
§ 49 Pöytäkirjan tarkastus ja tarkastajien valinta
§ 50 Suomenkielisen varhaiskasvatus- ja opetusjaoston toinen osavuosikatsaus 2018
§ 52 Suomenkielisen varhaiskasvatuksen valtion erityisavustuksia saaneet käynnissä olevat
§ 53 Suomenkielisen opetustoimen valtion erityisavustuksia saaneet käynnissä olevat hankkeet
§ 54 Kirkkonummen kunnan varhaiskasvatuksen, esi- ja perusopetuksen sekä lukiokoulutuksen pedagoginen suunnitelma
§ 55 Espoon seudun koulutuskuntayhtymä OMNIA 1.1.2019 lukien
§ 56 LISÄPYKÄLÄ: Sivistys- ja vapaa-aikapalveluiden palveluverkkosuunnitelman päivitys vuosille 2018 – 2030 – 2040 / SVOJ (lisäpykälä)

References: § 51
 § 179
 § 179

§ 49

§ 50

§ 52

§ 53

§ 54

§ 55

§ 56